ประกาศกรมสรรพสามิตประกาศกรมสรรพสามิตเรื่อง หลักเกณฑ์ เงื่อนไขและคุณลักษณะของรถยนต์นั่งที่ผลิตจากรถยนต์กระบะหรือแชสซีส์และกระจกบังลมหน้า (Chassis with Windshield) ของรถยนต์กระบะหรือดัดแปลงมาจากรถยนต์กระบะที่ได้รับการลดอัตราภาษีสรรพสามิต[๑] อาศัยอำนาจตามความใน(๔) ของประเภทที่ ๐๕.๐๑ รถยนต์นั่ง ในบัญชีท้ายประกาศกระทรวงการคลังเรื่อง ลดอัตราและยกเว้นภาษีสรรพสามิต (ฉบับที่ ๒๗) ลงวันที่ ๓๐ ธันวาคม พ.ศ. ๒๕๓๔ซึ่งแก้ไขเพิ่มเติมโดยประกาศกระทรวงการคลัง เรื่อง ลดอัตราและยกเว้นภาษีสรรพสามิต(ฉบับที่ ๑๐๙) ลงวันที่ ๒๔ เมษายน พ.ศ. ๒๕๕๖ อธิบดีกรมสรรพสามิตจึงออกประกาศกำหนดหลักเกณฑ์ เงื่อนไขและคุณลักษณะของรถยนต์นั่งที่ผลิตจากรถยนต์กระบะหรือแชสซีส์และกระจกบังลมหน้า(Chassis with Windshield) ของรถยนต์กระบะหรือดัดแปลงมาจากรถยนต์กระบะ ที่ได้รับการลดอัตราภาษีสรรพสามิตไว้ ดังต่อไปนี้ข้อ๑ ให้ยกเลิกประกาศกรมสรรพสามิตหลักเกณฑ์ เงื่อนไขและคุณลักษณะของรถยนต์นั่งที่ผลิตจากรถยนต์กระบะหรือแชสซีส์และกระจกบังลมหน้า (Chassis with Windshield) ของรถยนต์กระบะหรือดัดแปลงมาจากรถยนต์กระบะ ที่ได้รับการลดอัตราภาษีสรรพสามิต ลงวันที่ ๗ มกราคมพ.ศ. ๒๕๕๗ข้อ๒ รถยนต์นั่งที่ผลิตจากรถยนต์กระบะหรือแชสซีส์และกระจกบังลมหน้า(Chassis with Windshield) ของรถยนต์กระบะหรือดัดแปลงมาจากรถยนต์กระบะ ที่ผลิตหรือดัดแปลงโดยผู้ประกอบอุตสาหกรรม ที่มีความจุของกระบอกสูบไม่เกิน๓,๒๕๐ ลูกบาศก์เซนติเมตร ใน (๔.๑.๑) และรถยนต์นั่งที่ผลิตจากรถยนต์กระบะหรือแชสซีส์และกระจกบังลมหน้า(Chassis with Windshield) ของรถยนต์กระบะ หรือดัดแปลงมาจากรถยนต์กระบะที่ดัดแปลงโดยผู้ดัดแปลงตามมาตรา ๑๔๔ ตรี ซึ่งเสียภาษีตามมาตรา ๑๔๔ เบญจ ใน (๔.๒)ของประเภทที่ ๐๕.๐๑ ในบัญชีท้ายประกาศกระทรวงการคลังเรื่อง ลดอัตราและยกเว้นภาษีสรรพสามิต (ฉบับที่ ๒๗) ลงวันที่ ๓๐ ธันวาคม พ.ศ. ๒๕๓๔ ซึ่งแก้ไขเพิ่มเติมโดยประกาศกระทรวงการคลังเรื่อง ลดอัตราและยกเว้นภาษีสรรพสามิต (ฉบับที่ ๑๐๙) ลงวันที่ ๒๔ เมษายนพ.ศ. ๒๕๕๖ ที่ได้รับการลดอัตราภาษีสรรพสามิต ต้องเป็นรถยนต์กระบะดัดแปลง ซึ่งหมายถึงรถยนต์นั่งที่ผลิตมาจากรถยนต์กระบะหรือที่ผลิตมาจากแชสซีส์ ที่มีกระจกบังลมหน้า (Chassis with Windshield) ของรถยนต์กระบะ หรือดัดแปลงมาจากรถยนต์กระบะโดยต้องมีรูปแบบขนาดและคุณลักษณะที่สำคัญครบถ้วนทุกข้อ ดังต่อไปนี้๒.๑ต้องดัดแปลงจากรถยนต์กระบะ หรือแชสซีส์ที่มีกระจกบังลมหน้า (Chassis with Windshield) ของรถยนต์กระบะ ซึ่งมีคุณลักษณะดังนี้๒.๑.๑เป็นรถยนต์กระบะบรรทุกที่ออกแบบสำหรับให้มีน้ำหนักรถไม่น้อยกว่า ๑,๒๐๐กิโลกรัม มีน้ำหนักบรรทุกไม่น้อยกว่า ๑,๐๐๐ กิโลกรัมและมีน้ำหนักรถรวมน้ำหนักบรรทุกไม่เกิน ๔,๐๐๐ กิโลกรัม๒.๑.๒เป็นรถยนต์กระบะรุ่นที่มีการจัดจำหน่ายทั่วไปและจดทะเบียนเป็นรถยนต์กระบะตามกฎหมายว่าด้วยรถยนต์๒.๑.๓เป็นรถยนต์กระบะที่ผลิตในประเทศโดยผู้ประกอบกิจการได้รับอนุญาตจากกระทรวงอุตสาหกรรมและเป็นรุ่นหรือแบบที่ผลิตขึ้นโดยมีวัตถุประสงค์เพื่อใช้เป็นรถยนต์กระบะบรรทุกเป็นปกติวิสัย๒.๑.๔ต้องได้รับการอนุมัติรหัสรุ่นรถยนต์ (Model Code) และแบบแชสซีส์(Chassis Model) จากกรมสรรพสามิต๒.๒ในการดัดแปลงรถยนต์ต้องใช้วัสดุอุปกรณ์ที่ผลิตภายในประเทศไม่น้อยกว่าร้อยละ ๖๐ ของมูลค่าวัสดุอุปกรณ์ในการดัดแปลง๒.๓[๒]ต้องเป็นแบบแชสซีส์ (Chassis Model) ของรถยนต์รุ่นนั้น ๆโดยอาจตัดต่อระยะห่างระหว่างจุดกึ่งกลางล้อหน้ากับจุดกึ่งกลางล้อหลังทั้งข้างซ้ายและข้างขวา(Wheelbase) ให้ช่วงสั้นลงหรือยาวขึ้นได้๒.๔ที่นั่งในรถยนต์กระบะดัดแปลงต้องมีจำนวนและคุณลักษณะดังนี้๒.๔.๑กรณีเป็นรถยนต์กระบะดัดแปลงประเภทนั่งสองตอนแวนหรือที่คล้ายกัน ต้องมีรูปลักษณะแตกต่างไปจากรถยนต์ที่มีการผลิตหรือจำหน่ายโดยผู้ผลิตรถยนต์ ทั้งในประเทศและต่างประเทศ๒.๔.๒ กรณีเป็นรถยนต์ประเภทนั่งที่มีกระบะ (Double Cab) ต้องมีจำนวนที่นั่งตั้งแต่ห้าที่นั่งขึ้นไปโดยมีรูปลักษณะที่แตกต่างไปจากรถยนต์ที่มีการผลิตหรือจำหน่ายโดยผู้ผลิตรถยนต์ทั้งในประเทศและต่างประเทศ๒.๔.๓ การกำหนดจำนวนที่นั่งให้ถือเกณฑ์ระยะที่นั่ง ๔๐เซนติเมตร ต่อหนึ่งที่นั่ง ถ้าระยะช่วงสุดท้ายของที่นั่งเหลือระยะไม่น้อยกว่า๓๐ เซนติเมตร ให้ถือเป็นอีกหนึ่งที่นั่ง๒.๔.๔ความสูงจากพื้นรถถึงด้านบนเบาะที่นั่งจะต้องไม่น้อยกว่า ๒๕ เซนติเมตร และจากเบาะนั่งถึงหลังคาต้องไม่น้อยกว่า๘๕ เซนติเมตรข้อ๓ ประกาศนี้ให้ใช้บังคับตั้งแต่วันที่๑ มกราคม พ.ศ. ๒๕๕๙ เป็นต้นไปประกาศ ณ วันที่ ๒๓ธันวาคม พ.ศ. ๒๕๕๘สมชาย พูลสวัสดิ์อธิบดีกรมสรรพสามิตประกาศกรมสรรพสามิต เรื่อง หลักเกณฑ์ เงื่อนไขและคุณลักษณะของรถยนต์นั่งที่ผลิตจากรถยนต์กระบะหรือแชสซีส์และกระจกบังลมหน้า (Chassis with Windshield) ของรถยนต์กระบะหรือดัดแปลงมาจากรถยนต์กระบะที่ได้รับการลดอัตราภาษีสรรพสามิต (ฉบับที่ ๒) พ.ศ.๒๕๕๙[๓]ข้อ ๒ ประกาศนี้ให้ใช้บังคับตั้งแต่วันถัดจากวันออกประกาศเป็นต้นไปกัญฑรัตน์/จัดทำ๒๙ กรกฎาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๔๐ ง/หน้า ๑๙/๒๒ มิถุนายน ๒๕๕๙[๒] ข้อ ๒ ๒.๓แก้ไขเพิ่มเติมโดยประกาศกรมสรรพสามิต เรื่อง หลักเกณฑ์ เงื่อนไขและคุณลักษณะของรถยนต์นั่งที่ผลิตจากรถยนต์กระบะหรือแชสซีส์และกระจกบังลมหน้า (Chassis with Windshield)ของรถยนต์กระบะหรือดัดแปลงมาจากรถยนต์กระบะ ที่ได้รับการลดอัตราภาษีสรรพสามิต (ฉบับที่๒) พ.ศ. ๒๕๕๙[๓] ราชกิจจานุเบกษาเล่ม ๑๓๓/ตอนพิเศษ ๑๕๑ ง/หน้า ๑๖/๖ กรกฎาคม ๒๕๕๙